ਅਮ੍ਰਿਤਾ ਸਿੰਘ
ਅਮ੍ਰਿਤਾ ਸਿੰਘ (ਜਨਮ 9 ਫਰਵਰੀ 1958) ਇੱਕ ਭਾਰਤੀ ਫਿਲਮ ਅਤੇ ਟੈਲੀਵਿਜ਼ਨ ਅਭਿਨੇਤਰੀ ਹੈ। ਬੇਤਾਬ ਅਤੇ ਮਰਦ ਵਰਗੀਆਂ ਫ਼ਿਲਮਾਂ ਰਾਹੀਂ, ਉਸ ਨੇ ਪ੍ਰਸਿੱਧੀ ਪ੍ਰਾਪਤ ਕੀਤੀ ਅਤੇ 1980 ਦੇ ਦਹਾਕੇ ਵਿੱਚ ਇੱਕ ਮਸ਼ਹੂਰ ਅਤੇ ਪ੍ਰਸਿੱਧ ਅਭਿਨੇਤਰੀ ਵਜੋਂ ਨਾਮਨਾ ਖੱਟਿਆ। ਉਸ ਨੇ 1990 ਦੇ ਦਹਾਕੇ ਦੀ ਸ਼ੁਰੂਆਤ ਵਿੱਚ ਇੱਕ ਦਹਾਕੇ ਲਈ ਅਦਾਕਾਰੀ ਤੋਂ ਬਰੇਕ ਲੈ ਲਈ ਅਤੇ 2002 ਵਿੱਚ ਅਦਾਕਾਰੀ ਵਿੱਚ ਵਾਪਸ ਪਰਤੀ। ਉਹ ਭੂਮਿਕਾਵਾਂ ਤੋਂ ਬਿਨਾ ਕਦੇ-ਕਦਾਈਂ ਸਹਾਇਕ ਭੂਮਿਕਾਵਾਂ ਨਿਭਾਉਂਦੀ ਰਹੀ। ਉਸ ਨੇ 2005 ਵਿੱਚ ਟੈਲੀਵਿਜ਼ਨ ਉੱਤੇ ਵੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ ਸੀ। ਅਮ੍ਰਿਤਾ ਜਨਤਕ ਪ੍ਰੋਫਾਈਲ ਘੱਟ ਰੱਖਦੀ ਹੈ ਅਤੇ ਕੁਝ ਹੀ ਇੰਟਰਵਿਊਆਂ ਵਿੱਚ ਦਿਖਾਈ ਦਿੰਦੀ ਹੈ। ਉਹ ਰੁਖਸਾਨਾ ਸੁਲਤਾਨਾ ਦੀ ਧੀ ਹੈ ਜਿਸ ਨੇ ਉਸਨੂੰ ਇਕੱਲੀ ਨੇ ਹੀ ਮਾਂ-ਪਿਓ ਵਜੋਂ ਪਾਲਿਆ।